Angus-biddag: Reëlings vorder fluksAngus Buchan. Foto: Facebook Nagenoeg 34 busse sal oor die volgende paar dae van verskeie punte in die land vertrek na die It’s Time-byeenkoms wat deur die evangelis Angus Buchan sowat 4 km buite Bloemfontein aangebied word. Buiten vir private busse wat gereël word sal daar 24 Intercape-busse van Kaapstad vertrek, tien busse van Bloemfontein, ses Eljosa-busse uit Kaapstad, nog ses Tempo-busse uit Kaapstad, drie Intercape-busse van Johannesburg, drie busse van Windhoek in Namibië en ŉ Intercape-bus van Upington af. Volgens Buchan blyk dit dat daar meer as ŉ miljoen mense gaan opdaag vir die geleentheid. Buchan het gesê die land se grootste probleem is vrees. “Mense word lamgelê deur vrees, stres en angstigheid. Ek glo dat mense 22 April fisiek, emosioneel en verstandelik genees sal word. Kerke moet ook hul verskille opsyskuif. So ŉ groot groep mense het die potensiaal om ons land te verander”. ŉ Groep van 20 fietsryers het intussen Sondag van Kaappunt vertrek op ŉ fietstoer om ŉ gebedslyn te trek van die Kaap tot in Bloemfontein. Die fietsryers gaan nagenoeg 1 100 km binne die bestek van vyf dae aflê. Die groep sluit Balie Swart (oud-Springbokstut), Frans Cronjé (Hansie Cronjé se broer), Michael Louis (sakeman en voormalige politikus) en Graham Power (voorsitter van die Power-groep) in. Daar is selfs ŉ buitelander van Brasilië wat hierheen gevlieg het om deel te wees van die ondersteuningspan. Die organiseerders van die gebedsbyeenkoms het intussen ŉ paar interessanthede bekend gemaak: